< Code Kata

Bevezetés

Szerző: Sallai András

Copyright © 2014, Sallai András

Licenc: CC BY-SA 4.0

Web: https://szit.hu

Code Kata

A Code Kata a Code és a Kata szavakból alkotott név. A Code mint kódolás. A Kata pedig mint formagyakorlat.

A formagyakorlat a harcművészetekben ismert gyakorlat, amelyben a gyakorló elképzelt ellenféllel dolgozik. Ez segíti, hogy az izmok megtanulják, rögzítsék a helyes mozgást. Ha a gyakorló valóban használja a képzeletét is, vagyis ténylegesen elképzeli az ellenfelet, akkor a haszna megsokszorozódik, így nem csak az izomzat idegpályáinak edzéséről van szó. A formagyakorlatokat még a kalligráfiában használják.

A forma gyakorlatot persze csinálhatják egyszerre többen is.

A programozásban a Code Kata egy gyűjtőfogalom. Háromféle gyakorlatot takar. Ezek rendre:

kata

wasa

randori

Ahol a három gyakorlatot a programozók végzik, a kódolók dódzsójának nevezik.

Kata

A gyakorlás jót tesz a programozónak is. Ha egy konkrét feladattal kerül szembe, a megoldások már „csípőből” jönnek, és gyors választ tesznek lehetővé. Ezért vegyünk elő gyakran előforduló feladatokat és gyakoroljuk azokat mint egy kata.

Wasa

Páros gyakorlat. Az egyik programozó ír egy egységtesztet, a másik megpróbálja teljesíteni.

Randori

Egy teremben kivetítő előtt több ember vesz részt a gyakorlaton.

Az első ember felír egy tesztmetódust. A következő ember – sorba vagy önkéntes alapon – megírja hozzá a metódust, amely teljesíti a teszt követelményeit.

Ezek után aki a metódust megírta, ír egy újabb tesztet, amihez a következő ember írja meg a metódust, amely teljesíti a teszt kívánságait.